Smil, Francesco, du ble Roma-helt igjen
Lazios Hernanes gjorde 0-1 16 minutter ut i 1. omgang. Lazio kunne også ha økt ledelsen i 2. omgang, men Hernanes bommet på straffesparket fire minutter etter pause. Det gjorde derimot ikke Totti da han fikk muligheten fra krittmerket. Veteranen scoret sikkert, og det sto 1-1 som også ble sluttresultatet. Lazio fikk Giuseppe Biava utvist i det 79. minutt da han pådro seg sitt annet gule kort. Lazio er på 5.-plass i serie A. Roma på 7.-plass er tre poeng bak Lazio. Kampen i Roma fikk en guffen opptakt da rivaliserende fans barket sammen, og det endte med at to personer ble knivstukket. Tilskuere kastet både flasker og steiner utenfor Stadio Olimpico før kampen kom i gang, og politiet fikk en travel kveld. Forretningene rundt stadion måtte stenges grunnet balladene som oppsto. Det er ikke kjent hvilen tilstand de knivstukkede er i.
Francesco Tottis straffemål sørget for at det endte 1-1 mellom Roma og byrival Lazio i serie A mandag kveld.